open-index/open-wikipedia-markdown huggingface dataset:
István Sztankay

**István SZTANKAY** [iŝtvAn stankai], laŭ hungarlingve kutima nomordo **Sztankay István** estis elstara hungara aktoro, voĉoaktoro kaj reĝisoro.

István Sztankay naskiĝis la 14-an de februaro 1936 en Budapeŝto. Li mortis la 12-an de septembro 2014 en Budapeŝto.

## Biografio 
István Sztankay frekventis aktoran lernejon de Kálmán Rózsahegyi, poste li laboris, fine lernis en Teatra kaj Filma Altlernejo inter 1957-1961. Li komencis sian aktoran karieron en Nacia Teatro (Miskolc) en 1961. Li apartenis al trupo de Nacia Teatro (Budapeŝto) inter 1963-1974, poste al diversaj ĉefurbaj teatraj trupoj. Li edziĝis resume kvarfoje, baldaŭe havanta filon kaj filinon. Li ofte ludis kune kun Ila Schütz, la publiko supozis ilin geedza paro, kiu nature ne estis vera. Ili ludis kune en spektaklo Bernard Slade: *Same Time, Next Year* (En sama tempo en venonta jaro) prezentita, pli, ol 300-foje. Li ricevis premion Kossuth en 1998, pli frue kaj poste ankaŭ aliajn premiojn. Li apartenis al Aktoro de la nacio de 2012.

## Roloj (elekto) 
* 26 filmoj inter 1959-2006, ekzemple *Húsz óra* (Dudek horoj), 1965
* multe da televiziaj filmoj inter 1962-2002, ekzemple *Bors* (serio), 1968; *Petőfi 1-6 (serio), 1981
* 4 reĝisoradoj
* diversaj teatraĵoj, ekzemple Bertolt Brecht: Haltu Arturo Ui!; Molière: Tartuffe; William Shakespeare: Romeo kaj Julieta, Macbeth; Friedrich Schiller: Maria Stuart; Jaroslav Hašek: Ŝvejk; Ferenc Molnár: *Liliom'' (Lilio)
* hungaraj voĉoj de Gregory Peck, Tony Curtis, Marcello Mastroianni, Jean-Paul Belmondo, Charles Bronson, Michael Caine, Alain Delon, Leslie Nielsen, Danny DeVito

## Memorigiloj 
* memortabulo en Budapeŝto (2016)

## Fontoj 
* hungara biografio kun foto
* IMDB 

Kategorio:Budapeŝtanoj
Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj reĝisoroj
Akarnano

**Akarnano** (helene **Ἀκαρνάν**, latine *Acarnan*) estis en la helena mitologio filo de Alkmeono de Argo kaj de lia dua edzino Kalirhoo.
Avo de Akarnano Amfiarao estis aŭguristo kaj unu el la estroj en la milito Sep kontraŭ Tebo. Akarnana patro Alkmeono gvidis armeon  de Epigonidoj, kiu Tebon konkeris kaj detruis. Malbonan rolon en ambaŭ militoj ludis avino de Akarnano, Erifilo, kiu lasis sin subaĉeti de Poliniko, reĝido elpelita el Tebo, kaj post dek jaroj de lia filo Tersandro. Ili petis, ke ŝi sian edzon kaj siajn filojn Alkmeonon kaj Amfiloĥon sendu en la militon kaj tiel helpu al Poliniko kaj Tersandro reveni en Tebon. Por tiu ĉi ago ŝi ricevis valorajn donacojn - kolringon kaj sorĉmantelon, kiujn donacis Afrodito al Harmonio, edzino de la fondinto de Tebo, Kadmo. 

Antaŭ sia forveturo en la militon Amfiarao, sciante pri perfido de sia edzino, petis siajn filojn Alkmeonon kaj Amfiloĥon, ke ili post fino de la milito mortigu la patrinon, kiu pro valoraĵoj sendis sian edzon kaj filojn en danĝeron de morto. Tiel fakte okazis kaj Alkmeono, aŭ eble ambaŭ fratoj, post reveno el la Milito de Epigonidoj sian patrinon mortigis. Ankoraŭ antaŭ la morto Erifilo sukcesis siajn filojn malbenigi. Post tiu faro Alkmeonon persekutis Erinioj tiel, ke li devis foriri el Argo eksterlanden . Tie li edziĝis al Arsinoo kaj donacis al ŝi ambaŭ valoraĵojn. Sed li mem devis iri plu en la mondon kaj okazis, ke li edziĝis duafoje al Kalirhoo. Tion Alkmeono tenis en sekreto, sed la valoraĵojn li volis de Arsinoo reakiri. Poste ĉio senvualiĝis kaj bopatro Fegeo lasis Alkmeonon mortigi.

Kiam tion eksciis Kalirhoo, petis diojn pri helpo. Je ŝia deziro Zeŭso plenkreskigis ŝiajn du malgrandajn filojn dum unu nokto en fortajn virojn. La fratoj, **Akarnano** kaj Amfotero, foriris en Fegean reĝolandon kaj sian patron venĝis mortiginte Fegeon kaj liajn du filojn.

Post tiu ago **Akarnano** kun sia frato transloĝis ĝis en okcidentan marbordon, en landon, kiu pli poste estis nomata Akarnanio.

Kategorio:Epigonoj
Kategorio:Akarnanio
Aĥerono

**Aĥerono** () estas rivero fluanta tra regiono Epiro en nordokcidento de la Grekio.

## Fluo de la rivero 
Rivero **Aĥerono** kaj lago nomata Aĥerousio, en kiun fluas la rivero Aĥerono, situas proksime de la urbo Parga sur la kontinento, kontraŭ la insularo Paxoi. Proksime de la rivero estas ruinoj de la templo Nekromanteiono.

300px|eta|maldekstra|Rivero Aĥerono

## Historio 
En la antikva erao estis la vorto "aĥerono" interpretata "ho akhea reón", kio signifis "fluo de bedaŭro" kaj la homoj konsideris ĝin branĉo de la rivero Stikso trafluanta submondon. En antikva helena mitologio transveturigadis maljunulo Ĥarono animojn de mortintoj trans la rivero Stikso en la submondon.
Plua branĉo de **Aĥerono** onidire elfluadis tersurfacen en Aĥerousia kabo (nun kabo Eregli en Turkio) kaj laŭ Apolonio el Rodiso ekvidis ĝin ĉi tie Argonaŭtoj. Grekoj, kiuj prisetlis Italion identigis la lagon Aĥerousion kun la lago Averno. Platono konsideris Aĥeronon la dua plej granda rivero en la mondo post Okeano. Li opiniis, ke **Aĥerono** fluas sub dezertoj en kontraŭa direkto ol Okeano.
Laŭ pli malnova legendo **Aĥerono** estis filo de la dio Helioso kaj diino Gaja aŭ Demetra. Pro tio, ke li refreŝigis Titanojn dum ilia batalo kun Zeŭso, Aĥerono estis punita kaj ŝanĝita en subteran riveron. Onidire li kaj nimfo Orfno aŭ Gorgipo estis gepatroj de Askalfo.

Okaze estas la vorto *Aĥerono* uzata kiel sinonimo por dio Hadeso. Publio Vergilio Marono mencias Aĥeronon kune kun ceteraj inferaj riveroj en priskribo de la submondo en sia "Eneado". En Infero de Dante kreas la rivero Aĥerono limon de la Infero.

Kategorio:Riveroj en Grekio
Kategorio:Oceanidoj
Akasto

Laŭ la helena mitologio, **Akasto** (helene **Ἄκαστος**, latine *Acastus*) estis filo de la reĝo Pelio kaj post li ankaŭ reĝo en Iolko.

La reĝo Pelio estis insida kaj embuskema, li mem uzurpis tronon en Iolko kontraŭrajte, foriginte el la trono sian duonfraton, laŭrajtan heredanton de la trono, Eeson. Kiam post kelkaj jaroj pretendis siajn rajtojn Eesa filo Jazono, Pelio starigis kondiĉon por transdono de la trono, ke Jazono alportos Oran Ŝaffelon el malproksima lando Kolĥido.

Jazono organizis grandan ekspedicion de Argonaŭtoj, aŭdacaj herooj, kiuj kun li entreprenis danĝeran navigadon en Kolĥidon al la reĝo Eeto. Dum siaj vojaĝoj ili travivis multajn aventurojn. Jazono helpe de Eeta filino kaj sia posta edzino Medeo akiris la Oran Ŝaffelon. Fuĝante el Kolĥido mortigis Apsirton, fraton de Medeo. 

Sed post reveno de la ekspedicio en Iolkon, Pelio ree rifuzis regadon eldoni, do Medeo lin, interkonsente kun Jazono kaj kun nekonscia helpo de Peliaj filinoj, mortigis anstataŭ petita rejunigo. La Peliaj filinoj freneziĝis.

Pelia filo **Akasto** pro terura ago elpelis Jazonon kaj Medeon el la reĝolando kaj proklamis sin Iolka reĝo mem. Sed lia regado ne daŭris longe. Mortigis lin Ftiotida reĝo Peleo, kiu ĉe Akasto trovis rifuĝejon. Okazis, ke Peleon ekamis Akasta edzino. Ŝia amo tamen ne estis reciprokata. Pro tio ŝi venĝe kulpigis Peleon, ke li volis ŝin adultigi, Akasto kredis ŝian mensogon kaj decidis Peleon mortigi. Fakte okazis male: Peleo mortigis Akaston kaj ankaŭ lian edzinon.

Kategorio:Herooj de la helena mitologio
4624 Stefani

'*4624 *Stefani'''* estas asteroido de la asteroida zono.

## Malkovro 
Ĝi estis malkovrita la  de la usona astronomino Carolyn S. Shoemaker elde la Observatorio de la Monto Palomar, 80&nbsp;km norde de San-Diego (Kalifornio, Usono).

## Nomo 
Ĝi estis nomita en honoro de *Stefani Salazar*, nepino de la malkovrintino (*vidu asteroidon 2918 Salazar'').

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Carolyn S. Shoemaker
Kategorio:Astronomiaj objektoj malkovritaj en 1982
Wawrzyniec Hajda

**Wawrzyniec HAJDA** (naskiĝis la 8-an de aŭgusto 1844 en Piekary Rudne; nun kvartalo de Tarnowskie Góry, mortis la 27-an de marto 1923 en Piekary Śląskie) estis popola aktivulo kaj poeto, ministo, organizanto de pola patriota agado. Apartenis al tiuj, kiu dum la tuta vivo batalis kaj rekonstruis en Silezio estontan Pollandon. Aŭtoro de ĉ. 200 verkoj (portempaj versaĵoj, fabeloj, rakontoj, legendoj), parte perditaj, kie profetis pri renaskiĝo de Pollando.

## Vivo 
**Wawrzyniec Hajda** ne partoprenis lernejon. En lia hejmo oni zorgis pri la pola lingvo kaj lia unua instruistino estis la patrino. Dum epidemio de tifo kaj ĥolero en 1856 mortis ambaŭ gepatroj. Orfigitaj infanoj mem devis prilabori sian vivtenon.

En 1871, baldaŭ post edziĝo al Paulina Bednorz, renkontis lin tragedio, li perdis vidpovon pro tro frua eksplodo de dinamito. Neniam reakiris vidkapablon. De tiu tempo sekvis nova etapo en lia vivo. Komencis agi en la nacia kampo. Kontakton kun junularo realigis en polaj societoj, kiuj plenumis rolon de popolaj universitatoj, kie estis lekcioj pri pola historio kaj pola literaturo.

Lia agado kaj famo radiis malproksimen ekster Silezio. Multe da homoj deziris lin koni kaj viziti. Private venis: germana filozofo Friedrich Wilhelm Nietzsche, Maria Skłodowska-Curie kun sia edzo kaj tiutempa parlamentano Wojciech Korfanty, kaj ankaŭ generalo Józef Haller, kiu vizitis lin dufoje. Dum la lasta vizito, jam ĉe la mortolito de la malsaniĝinta maljunulo, genuante, petis pri beno por si kaj renaskigita patrio. Kun paso de la tempo Piekary Śląskie iĝis modelo por aliaj polaj komunumoj en Silezio. Kiel zorganto pri la nacia spirito li edukis du generaciojn de junularo, kiuj transprenis iniciaton daŭrigante la agadon en nacia kampo.

## Bibliografio 
* *Sacrum i Profanum w kulturze regionu - śląscy pisarze polsko i niemieckojęzyczni* (Sankteco kaj malsankteco en la kulturo de la regiono - sileziaj verkistoj pol- kaj germanlingvaj), kolekta laboraĵo: K. Budzik, J. Krzewska, K. Miroszczuk, K. Tomanek, M. Wrotniak, Piekary Śląskie 2005
* *Wawrzyniec Hajda (1844-1923): śląski działacz społeczno – narodowy* (Wawrzyniec Hajda (1844-1923): silezia soci-nacia aganto), Danuta Sieradzka, Andrzej Żydek, Piekary Śląskie 1994
* *Niewidomy wieszcz* (Blinda profeto), Henryk Szczepański, de socia revuo de Pola Asocio de Nevidantoj "Pochodnia" 6/2004

Kategorio:Polaj poetoj
4625 Shchedrin

'*4625 *Shchedrin'''* estas asteroido de la asteroida zono.

## Malkovro 
Ĝi estis malkovrita la  de la ukraina astronomino Ljudmila Georgijevna Karaĉkina elde la Krimea astrofizika observatorio de Nauĉno en Ukrainio.

## Nomo 
Ĝi estis nomita en honoro de la rusa komponisto Rodion Konstantinoviĉ Ŝĉedrin (cirile: *Родион Константинович Щедрин''), edzo de la baletistino Maja Miĥajlovna Pliseckaja.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Ljudmila Georgijevna Karaĉkina
Kategorio:Astronomiaj objektoj malkovritaj en 1982
Diocezo de Monmouth

La **Diocezo de Monmouth** estas diocezo de la Eklezio en Kimrio. Malgraŭ la nomo, ĝia Katedralo estas lokita ne en Monmouth sed en Newport — la "Cathedral Church of St. Woolos". Kialo por ne elekti la titolon de Newport estis interalie la ekzisto de Katolika Episkopo de Newport ĝis 1916. Tiu ŝajna anomalio estiĝis en 1921 kiam la diocezo estis kreita (el la orienta parto de la Diocezo de Llandaff) kun neniu loko por la katedralo ankoraŭ trovita. pluraj elektoj estis prikonsideritaj, kiaj restaŭrado de Tintern Abbey, konstruado el nenio sur Ridgeway Hill en Newport, kaj (la fina elekto) pligrandigi St. Woolos, tiam paroĥa preĝejo; dume la nova diocezo, kovranta pli malpli la teritorion de la provinco de Monmouthshire, estis nomita "Diocezo de Monmouth". Antaŭ 1921 la areo estis la Arĥidiakonujo de Monmouth.

Estras ĝin la Episkopo de Monmouth, nuntempe Dominic Walker (elektita en 2003).

En siaj propraj vortoj, la diocezo "kovras la sud-orientan angulon de Kimrio, de Monmouth sude de Chepstow, okcidente laŭlonge de la t.n. "M4 corridor" al Newport kaj la antaŭurboj de Cardiff, norde en la Valojn de Sud-Kimrio kaj oriente en la kamparajn areojn ĉirkaŭ Usk, Raglan, Abergavenny kaj la limon de Herefordshire".

En terminoj de Loka regado kaj administrado en Britio, la teritorio de la diocezo kovras la areojn de unuecigita aŭtoritato de:
* Monmouthshire
* Newport
* Torfaen
* Blaenau Gwent (parto)
* Caerphilly (parto)
* Cardiff (parto)
* Herefordshire (parto)

## Referencoj 
## Vidu ankaŭ 
* Episkopo de Monmouth

## Eksteraj ligiloj 
* Diocezo de Monmouth 


Monmouth
Kategorio:Kimrio
Kategorio:MonmouthpediA
Jacques Cheminade

Li estis la kandidato de la partio Parti ouvrier européen (eŭropa laborista partio) por la prezidanta baloto de 1995 en Francio. Li ricevis 84 969 voĉdonojn (0,28 % de voĉoj).
Pist 17 jaroj li ankoraŭfoje kandidatis, ĉi-foje estis la kandidato de la partio Solidarité et Progrès (solidareco kaj progreso) por la prezidanta baloto de 2012 en Francio. Tiam li ricevis 89 572 voĉdonojn (0,25 % de voĉoj)

## Politika programo 
Li estas kontraŭ spekulativa financo. Li volas faciligi kreskon per grandaj projektoj kiaj la industriigo de la luno, infrastrukturoj inter Eŭropo kaj Azio aŭ la nukleaj industrioj.

## Vidu ankaŭ 
* Prezidanta baloto de 2012 en Francio
* Prezidanta baloto de 2017 en Francio

## Eksteraj ligiloj 
* Solidarité et progrès 
* Bürgerrechtsbewegung Solidarität 

Kategorio:Francaj politikistoj
Kategorio:Kandidatoj de franca prezidanta baloto
Kategorio:Lernintoj de HEC (Parizo)
4629 Walford

'*4629 *Walford''''' estas asteroido de la asteroida zono.

## Malkovro 
Ĝi estis malkovrita la  de la usona astronomino Eleanor Francis Helin elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝia nomo honoras la usonan kuraciston Roy Walford (1924–2004), kiu elmontris, ke dieto malriĉa je kalorioj plilongigas la vivon de musoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1986
Araguacema

**Araguacema** estas municipo en la brazila subŝtato Tokantinso, kiu havis 6.317 loĝantojn en 2010 .

## Vidu ankaŭ  
* Municipoj de Tokantinso

## Referencoj 
Kategorio:Municipoj de Tokantinso
Kirchdorf BE

**Kirchdorf** estis ĝis la 31-a de decembro 2009 komunumo de la distrikto Seftigen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 814 loĝantojn je la 31-a de decembro 2010.

## Geografio 
Kirchdorf situas en la Svisa Mezlando ĉe la okcidenta flanko de la valo de Aro inter la federacia urbo Berno kaj Thun, proksimume 15 kilometrojn sudsudoriente de la unua kaj 10 kilometrojn nordnordokcidente de la lasta. En nordo de la komunumo situas la lago Gerzensee, kaj en nordoriento la komunuma teritorio etendiĝas ĝis al la bordo de la rivero Aro. La komunumo konsistas el la vilaĝo Kirchdorf kaj la setlejoj Leen (sur alteco de 625 m s.m.), Büttstein (sur alteco de 620 m s.m.) kaj Stockeren (sur alteco de 590 m s.m.).

La teritorio de la komunumo etendiĝas sur areo de 6,13 km², de kiuj 17,8% estas kovritaj de arbaro, 67,9% servas por agrikulturo kaj 11,4% por setlado.

## Najbaraj komunumoj 
La komunumo Kirchdorf limas en nordo al Gerzensee, en nordoriento al Wichtrach, en oriento al Jaberg, en sudoriento al Uttigen, en sudsudoriento al Kienersrüti, en sudo al Noflen, en sudokcidento al Burgistein, en okcidentsudokcidento al Lohnstorf, en okcidento al Mühlethurnen, kaj en nordokcidento al Mühledorf BE.

## Trafiko 
Kirchdorf situas flanke de la gravaj trafikvojoj. Tra la komunumo pasas la vojo n-ro 1227 de Wichtrach al Seftigen, kiu kruciĝas en la vilaĝocentro de Kirchdorf kun la vojo n-ro 1229 de Belp al Uttigen. La plej proksima alveturejo al la svisa aŭtovojo A6, kiu pasas aliflanke de Aro, situas oriente en distanco de proksimume 4 kilometroj en Kiesen. Per poŝtaŭtolinioj al Belp kaj al Münsingen la komunumo estas konektita al la publika transportreto.

## Historio 
La unua dokumenta mencio de Kirchdorf datiĝas el la jaro 1228 kiel *Chilthorf*. En Kirchdorf estis trovitaj proksime de la tombejo tomboj el la La-Tène-epoko. Dum mezepoko la teritorio de Kirchdorf apartenis al diversaj civitanoj de Berno. Pere de diversaj donacoj kaj aĉetoj la bienoj en Kirchdorf fariĝis havaĵo de la Monaĥejo Interlaken kaj aliaj ekleziaj institucioj. En la jaro 1507 ĝis 1508 Jakobo de Wattenwyl unuigis la diversajn bienojn en Kirchdorf al senjorujo. Post diversaj ŝanĝoj de la posedantoj la vilaĝa kooperativo akiris la jurisdikcion, kaj transdonis ilin en la jaro 1645 kontraŭ 1000 pundoj al la urbo Berno. Kirchdorf fariĝis unu el la kvar malaltaj tribunaloj de la kampara tribunalo Seftigen. Post la finod de la Helveta Respubliko en la jaro 1803 Kirchdorf estis atribuita kiel politika komunumo al la distrikto Seftigen kaj post ties malfondo en la jaro 2010 al la administra distrikto Berno-Mezlando.

## Vidu ankaŭ 
* Aliaj signifoj de Kirchdorf

## Notoj kaj referencoj 
## Eksteraj ligiloj 
* Oficiala retejo de la komunumo Kirchdorf
Péter Haumann

**Péter HAUMANN** [haŭman], laŭ hungarlingve kutima nomordo **Haumann Péter** estis elstara hungara aktoro, voĉoaktoro kaj reĝisoro. Lia filino estis Petra Haumann.

Péter Haumann naskiĝis la 17-an de majo 1941 en Budapeŝto kaj mortis la 28-an de majo 2022.

## Biografio 
Péter Haumann frekventis Teatran kaj Filman Altlernejon inter 1959-1963. Li komencis sian karieron en Teatro Csokonai (Debrecen) en 1963, poste li aktoradis en Nacia Teatro (Pécs). Ekde 1970 li apartenas al diversaj trupoj en Budapeŝto. Li ricevis premion Kossuth en 1985, pli frue kaj poste ankaŭ aliajn premiojn. Li apartenas al Aktoro de la nacio de 2010.

## Roloj (elekto) 
* 69 filmoj inter 1962-2011, ekzemple *Vuk*, pupfilmo, nur voĉe li rolis, 1981; *Tüskevár*, 2010
* 40 televiziaj filmoj inter 1963-2010, ekzemple *Hamlet*, 1983; Johann Strauss: La vesperto, 1988
* 6 reĝisoradoj
* diversaj teatraĵoj, ekzemple William Shakespeare: Romeo kaj Julieta kaj Hamlet; Arthur Miller: *Rigardo el la ponto*; Brecht: Haltu Arturo Ui!; Thomas Stearns Eliot: Katoj; Boris Pasternak: Doktoro Ĵivago; János Garay: Háry János; Petőfi: Johano la Brava
* hungaraj voĉoj ekzemple de Michael Palin, Louis de Funès, Jack Lemmon

## Fontoj 
* Hungara Vikipedio

Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj reĝisoroj
Kategorio:Budapeŝtanoj
Klimeno

**Klimeno** (helene **Κλύμενος**, latine *Clymenus*) estis en la helena mitologio nomo de du staturoj. 

## Klimeno - orĥomena reĝo 
Vizitante Tebon li estis trafita per ŝtono, kiun ĵetis loka koĉero tiel malfeliĉe, ke la reĝo mortis. Tiu ĉi evento havis gravajn konsekvencojn, ĉar Klimena filo Ergino militiris per sia armeo al Tebo, la urbon konkeris kaj subigis al si.

Por tebanoj li ordonis pezajn impostojn por dudek jaroj kaj krome ankoraŭ liveradon de cent brutoj ĉiujare. Krom la financa kaj havaĵa perdoj estis tiu ĉi akto esprimo de orĥomena fieraĉo kaj ofendo al Tebo.

Sed pagado  de la impostoj finiĝis multe pli frue: en Tebon revenis heroo Heraklo, kaptis impostkolektistojn kaj sendis ilin kripligitajn al orĥomena reĝo. Tiun poste devigis al Tebo redoni duoblon de ĝis tiam pagitaj impostoj.

## Klimeno el Arkadio 
Tiu ĉi viro eksopiris sian propran filinon Harpalon. Li malhonorigis ŝin kaj poste edzinigis al viro nomata Alastoro. Pli poste li ree de Alastoro ŝin forrabis. Venĝo de Harpalo estis kruela: sian filon kaj same sian fraton ŝi mortigis kaj manĝaĵon de li prezentis al sia patro. La dioj transformis ŝin en rabobirdon kaj Klimeno memmortigis sin.

Kategorio:Roluloj de la helena mitologio
Guadalcanal

* **Guadalcanal (Sevilo)**: Municipo de la provinco de Sevilo, (Hispanio).
** **Guadalcanal (stacidomo)**: fervoja stacio en Guadalcanal (Sevilo).
* **Provinco de Guadalcanal, unu de la provincoj de la Insuloj Salomonoj.
* **Guadalcanal (Insuloj Salomonoj)**: Estas la plej granda de la Insuloj Salomonoj sudoriente de la Pacifika Oceano, situanta en la provinco samnoma.
* **Batalo de Guadalcanal**: batalo de la Dua Mondmilito en la zono de Guadalcanal (Insuloj Salomonoj).
* **Ŝipbatalo de Guadalcanal''': batalo de la Dua Mondmilito en la zono de Guadalcanal (Insuloj Salomonoj).
Ebona diospiro

La **ebona diospiro** aŭ **ebonarbo**  (*Diospyros ebenum*) estas orientalisa arbospecio vegetanta en suda Barato kaj Srilanko. Ĝi estas bone konata por esti unu el la arboj kiuj produktas ebonon; la ligno de tiu arbo angle estas nomata *Ceylon ebony* (sri-lanka ebono) aŭ *India ebony* (hinda ebono), sed ofte simple nomata *ebony* (ebono).

## Priskribo 
La arbo estas mez-granda, ĉiamverda, atingante altecon de 20-25 m. La folioj estas simplaj, ĉirkaŭ 6-15 cm longaj kaj 3-5 cm larĝaj. La frukto estas eta bero kun diametro de 2 cm, simila al eta persimono. Tiu malrapide kreskanta arbo estas hejma en sekaj kaj duonsekaj zonoj.

## Referencoj 
## Vidu ankaŭ 
* Orient-dekkanaj sekaj ĉiamverdaj arbaroj

Kategorio:Orientalisa flaŭro
4630 Chaonis

'*4630 *Chaonis'''* estas asteroido de la asteroida zono.

## Malkovro 
Ĝi estis malkovrita la  de la germana amatora astronomo Johann M. Baur elde la observatorio de Chions, en la nordo de Italio.

## Nomo 
"*Chaonis''" estas la mezepoka nomo de la urbo Chions.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Johann M. Baur
Kategorio:Astronomiaj objektoj malkovritaj en 1987
Dilemo de erinaco

La **dilemo de la erinaco** estas analogio de Arthur Schopenhauer por priskribi la malfacilecon de la homaj rilatoj. Grupo de erinacoj decidas proksimiĝi por varmigi unu la alian dum la vintro. Sed pro iliaj pikiloj, la erinacoj ne povas tre proksimiĝi sen damaĝo.

Simile, laŭ Schopenhauer, la homoj ne povas tre familiariĝi sen emocia damaĝo.

Kategorio:Psikologio
Kategorio:Filozofio
Kategorio:Metaforoj
Kategorio:Fikciaj erinacoj
Episkopo de Monmouth

dekstra|100px
La **Episkopo de Monmouth** estas la dioceza episkopo de la Diocezo de Monmouth de la (anglikana) Eklezio en Kimrio.

La Episkopujo kovras la historiajn kimrajn provincojn de Monmouthshire kun la Katedralo lokita en "Cathedral Church of Saint Woolos" en Newport, kiu estis altigita al tiu statuso en 1921.

La Episkopejo estas Bishopstow, kiu estas en centra Newport.

La Diocezo estas unu el la novaj diocezoj fonditaj en 1921 kiam la Eklezio en Kimrio fariĝis sendependa de la establita Eklezio de Anglio. La nuntempa episkopo estas lia Pastra Moŝto Dominic Walker OGS, la 9-a episkopo de Monmouth, kiu antaŭe estis Regiona Episkopo de Reading en la Eklezio de Anglio. Lia antaŭulo, Lia Plej Pastra Moŝto D-ro Rowan Williams, estis nomumita Ĉefepiskopo de Canterbury en 2002 - la unua kimra episkopo kiu okupas la postenon depost la Angla Reformacio en la 16-a jarcento. Li ankaŭ estis Ĉefepiskopo de Kimrio kiam li estis nomumita al Canterbury kaj estis titolita kiel "La Plej Pastra Moŝto D-ro Rowan Williams, Ĉefepiskopo de Kimrio kaj Episkopo de Monmouth."

## Listo de Episkopoj de la Diocezo de Monmouth 
## Fontoj 
## Vidu ankaŭ 
* Diocezo de Monmouth


Monmouth
Kategorio:Monmouthshire
Kategorio:Kimrio
*Monmouth
Kategorio:MonmouthpediA
György Bárdy

**György BÁRDY** [djordj bArdi], hungare **Bárdy György,** Esperante **Georgo Bárdy** estis elstara hungara aktoro.
eta|240ra|György Bárdy
György Bárdy naskiĝis la 26-an de majo 1921 en Kispest kaj mortis .

## Biografio 
György Bárdy frue eklaboris en teatro en 1945. Poste li apartenis al diversaj budapeŝtaj trupoj. Inter 1959-1962 li estis forigita el Nacia Teatro (Budapeŝto) pro "ofendo de la socialisma moralo", poste li laboris, kiel arbaristo 3 jarojn. En Teatro de Kecskemét li denove aktoradis, baldaŭe li revenis al Budapeŝto, kie ne nur en teatroj, sed ankaŭ en Hungara Radio kaj en Hungara Televizio li ricevis taskojn. Li ricevis diversajn premiojn ekde 1991.

György Bárdy edziĝis dufoje, lia unua edzino Margit Bárdy estis disidento de la Hungara revolucio de 1956, lia dua edzino naskis filinon.

## Roloj (elekto) 
* 26 kinejaj filmoj inter 1948-2006, ekzemple En Eŭropo ie, 1948; Surveturo, 1955; *Szegénylegények* (Malriĉaj fraŭloj), 1966; *Egri csillagok* (Steloj de Eger), 1968, Malvarmaj tagoj, 1966; *János vitéz* (Johano la Brava), 1973
* 46 televiziaj filmoj inter 1959-2009, ekzemple *Linda* (serio), 1989; *Patika* (Apoteko) (serio), 1995; *Kisváros* (Urbeto), serio, 1999
* diversaj teatraĵoj, ekzemple Ferenc Molnár: *Liliom* (Lilio); Imre Madách: La Tragedio de l' homo; Arthur Miller: Morto de la agento; William Shakespeare: Romeo kaj Julieta; Jaroslav Hašek: Ŝvejk;

## Fontoj 
* Hungara Vikipedio

Kategorio:Hungaraj aktoroj
Kategorio:Budapeŝtanoj
4660 Nereo

**4660 Nereo** estas tre malgranda, tre hela apolona asteroido, marsrenkonta kaj terrenkonta asteroido malkovrita la  de la usona astronomino Eleanor Francis Helin elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝi ricevis la nomon de la titano Nereo, de la helena mitologio.

Ĝia orbito krucas tiujn de Marso kaj de Tero kun malgranda inklinacio kiu faras de ĝi :
* La  ĝi pasis al 0,02079 AU (3,109 milionoj da km) de Tero.
* La  ĝi pasos al 0,008009 AU (1,198 miliono da km) de nia planedo.
Ĝi teorie povas proksimiĝi al 476 000&nbsp;km de Tero.

## Esploroj 
Pro ĝia proksimeco de paso kun Tero, ĝi estas ebla celo por kosmosondiloj, ekzemple por la programo Near Earth Asteroid Prospector. Ĝi estis la antaŭvidita celo de la japana sondilo Hajabusa, sed pro malfruo de la programo, la flugo estis redirektita al 25143 Itokawa.

Nereo estas observita per radaro. Ĝi aperas kiel ovoforma objekto de 510×330×241 m.

## Notoj kaj referencoj 
## Eksteraj ligiloj 
* 
* 
* 
* 

Kategorio:Apolonaj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Potence danĝeraj objektoj
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1982
Jugend jazzt

**Jugend jazzt** (eo: junularo ĵazas) estas germana ĵazmuzika konkurso por junuloj kaj junaj plenkreskuloj ĝis la aĝo de 24 jaroj, kiu celas la progresigon de aparte talentaj junuloj. Junaj muzikistoj kaj iliaj bandoj havas la ŝancon pruvi sian povon antaŭ ĵurio kaj publiko.

*Jugend jazzt* estas la kontraŭparto al la konkurso Wettbewerb *Jugend musiziert* (junularo muzikas).

La konkurso celas ĵazensemblojn kun du ĝis dek kunmuzikistoj. Ĝi okazas komence je federaciera nivelo. Jen la ensembloj prezentas plurajn muzikpecojn, kiujn poste juĝas ĵurio. Ekde la jaro 2010 ankaŭ bandego kun dek unu kaj pli muzikistoj rajtas konkursi. La unuaj premiitoj de ĉiu federaciero sin komparas poste sur federacia nivelo. La ĉefa konkurso ĉiujare ŝanĝas sian okazejon. Ekzemple post fondado de „Jugend jazzt“ en la jaro 1997 okazis konkursoj en Duseldorfo (1997), Rostock (1999), Erfurto (2001), Bonno (2003), Koblenco (2005), Halle (2007) kaj Hanovro (2009). Krom efektiva konkurso „Jugend jazzt“ ankaŭ estas festivalo, koncertpodio, kontakto- kaj informoborso, sed ĝi ankaŭ ofertas kursojn kaj seminariojn.

Subtenanto de la konkurso estas la germana muzikista asocio *Deutscher Musikrat*, ĉefaj subvenciantoj estas la ministrejo por familiaj aferoj kaj la Germana Radio DR. 

## Premioj progesigoj 
Rezulte de la konkurso oni disdonas jenajn premiojn kaj progresigojn: 

Studioregistradoj ĉe DR, ĉefa ĵazkurso, premio de la federacia ĵazorkestro, subvencio por ekipo, Premio Jutta Hipp, "Premio Arithmeum", "Baltamara Ĵazpremio", "Premio Radisson", vojaĝojn eksterlanden, progresigo de solistoj, sonregistraĵoj, atestoj.

## Eksteraj ligiloj 
* Hejmpaĝo de Deutschen Musikrates
* Ampleksaj informoj pri la konkurso

Kategorio:Ĵazfestivaloj
Kategorio:Muzikaj konkursoj
Lajos Básti

**Lajos BÁSTI** [lajoŝ bAŝti], laŭ hungarlingve kutima nomordo **Básti Lajos** estis elstara hungara aktoro, altlerneja instruisto. Oni aprezas lin la plej bele parolanto en hungara lingvo en la 20-a jarcento. Lia 2-a edzino estis Zsuzsa Zolnay, lia filino estis Juli Básti (ambaŭ aktoroj).

Lajos Básti naskiĝis, kiel **Berger Lajos**, la 17-an de novembro 1911 en Keszthely. Li mortis la 1-an de junio 1977 en Budapeŝto.

## Biografio 
Lajos Básti devenis el juda familio. Li frekventis gimnazion en sia naskiĝurbo, poste li akiris aktoran diplomon en Akademio pri Teatro kaj Filmo. Dum la 2-a mondmilito li estis trudlaboristo. Baldaŭe li edziĝis, poste havanta filinon. Inter 1952-1960 li ankaŭ instruis en la akademio (jam altlernejo). Ĝis 1968 li apartenis al trupo de Nacia Teatro (Budapeŝto), poste li ludis en alia teatro, sed li revenis al Nacia Teatro. Li ricevis premion Kossuth en 1955, pli frue kaj poste ankaŭ aliajn premiojn.

## Roloj (elekto) 
* 34 filmoj inter 1935-1971, ekzemple Ombrelo de Sankta Petro (filmo de 1935); Mór Jókai: *Az Aranyember* (La orohomo), 1936; Mór Jókai: *A kőszívű ember fiai* (Filoj de la ŝtonkora homo), 1964
* 11 televiziaj filmoj inter 1965-1978, ekzemple Imre Madách: ''La Tragedio de l' Homo, 1969; *Abigél* (serio 1-4), 1978
* diversaj teatraĵoj, ekzemple William Shakespeare: Reĝo Lear, Julius Ceasar, *Hamleto*, *Makbeto*; Imre Madách: ''La Tragedio de l' Homo''.

## Elektitaj disĉiploj 
* Franciska Győry
* Miklós Tóth-Máté

## Fontoj 
* Hungara Vikipedio

Kategorio:Hungaraj aktoroj
Kategorio:Hungaraj altlernejaj instruistoj
Kategorio:Hungaraj judoj
Kategorio:Budapeŝtanoj
4631 Yabu

'*4631 *Yabu'''* estas asteroido de la asteroida zono.

## Malkovro 
Ĝi estis malkovrita la  de la japanaj astronomoj Hiroŝi Kaneda kaj Sejĝi Ueda elde la observatorio de Kuŝiro en Hokajdo.

Ĝi estis unue observita elde "Stacio Boyden de la Observatorio Harvard" en Arekipo, la , sed tiam ĝian orbiton oni ne kapablis kalkuli.

## Nomo 
Ĝi estis nomita en honoro de *Yasuo Yabu*, longtempa observanto de meteoroj kaj vic-prezidento de la *Japana Societo pri Meteoroj''.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Hiroŝi Kaneda
Kategorio:Malkovrita de Sejĝi Ueda
Kategorio:Astronomiaj objektoj malkovritaj en 1987
Miklós Benedek

**Miklós Benedek** [miklOŝ], laŭ hungarlingve kutima nomordo **Benedek Miklós** estas elstara hungara aktoro, voĉoaktoro, reĝisoro kaj altlerneja instruisto. Lia patro estis Tibor Benedek (aktoro), lia filo estis Tibor Benedek (akvopilkisto).

Miklós Benedek naskiĝis la 28-an de septembro 1946 en Budapeŝto.

## Biografio 
Miklós Benedek finis la Teatran kaj Filman Altlernejon en Budapeŝto en 1969. Poste li apartenis al trupo de Nacia Teatro (Budapeŝto), baldaŭe li ludis ankaŭ en alia ĉefurba teatro. Li ankaŭ instruas en la altlernejo kaj ofte rolas en la Hungara Radio. Li ricevis ĝis tiam 4 premiojn, eĉ en 2016 premion Kossuth.

En 1971 li edziĝis.

## Elektitaj disĉiploj 
* Éva Botos
* Dorka Gryllus
* Petra Haumann
* János Sarkadi Kiss
* Angéla Stefanovics
* Kata Wéber

## Roloj (elekto) 
* 33 filmoj inter 1969-2009, ekzemple Lumaj ventoj, 1969; *Sorstalanság* (Sensorteco), 2005
* 59 televiziaj filmoj inter 1970-2010, ekzemple *Tizennégy vértanú* (Dek kvar martiroj), 1970; Kálmán Mikszáth: *La nigra urbo*, 1971; *Kisváros* (Urbeto), serio, 2000
* 31 reĝisoradoj inter 1983-2011, ekzemple Ferenc Molnár: *Valaki* (Iu), 1983; Jenő Heltai: *Az orvos és a halál* (La kuracisto kaj la morto), 1993
* diversaj teatraĵoj, ekzemple William Shakespeare: Reĝo Lear, Julius Ceasar, Romeo kaj Julieta, La ventego; József Katona: *Bánk bán* (Banuso Bánk); Zoltán Kodály: *Háry János* (Johano Háry); Zsigmond Móricz: *Rokonok* (Parencoj); Frigyes Karinthy: *Holnap reggel* (Morgaŭ matene)

## Fontoj 
* hungare kun foto

Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj reĝisoroj
Kategorio:Budapeŝtanoj
Kategorio:Hungaraj altlernejaj instruistoj
4674 Pauling

'*4674 *Pauling'''* estas tre malgranda, treege hela duopa asteroido.

## Malkovro 
Ĝi estis malkovrita la  de la usona astronomino Eleanor Francis Helin elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝia nomo honoras la usonan kemiiston Linus Pauling (1901–1994), ricevinton de la Nobel-premio pri kemio en 1954 kaj pri paco en 1962.

## Orbito 
Ĝi estas asteroido de la interna asteroida zono, ano de la hungaria familio, en orbita resonanco 3:4 kun Marso.

## Satelito 
Ĝia satelito estis malkovrita la  per la adaptiĝema *Very Large Telescope'' de la Eŭropa suda observatorio de la Cerro Paranal fare de W. J. Merline, P. M. Tamblyn, C. Dumas, F. Menard, L. M. Close, C. R. Chapman, G. Duvert, kaj N. Ageorges, anoncita la . Ĝi ricevis la provizoran nomon **S/2004 (4674) 1**, kiu signifas "unua satelito de la planedeto 4674 malkovrita en 2004".

Ĝi orbitas je distanco de 250&nbsp;km de la centra korpo kun periodo taksita je 130 tagoj. Ĝia diametro estas 1,41&nbsp;km. Ĝia rotacia periodo estas ankoraŭ nekonata.

## Notoj kaj referencoj 
## Eksteraj ligiloj 
* 
* 
* 
*  (4674) Pauling, el la paĝoj de Wm. Robert Johnston

Kategorio:Asteroidoj de la ĉefa zono
Kategorio:Kelkopaj asteroidoj
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1989
Svisa Ĵazlernejo

La **Svisa Ĵazlernejo**, angle **Swiss Jazz School** en Berno (fondita en 1967) estas la unua memstara ĵazlernejo de Eŭropo, kiu prezentas kontinuan ĵazedukadon.

La Svisa Ĵazlernejo dividiĝas en du sekciojn:
* ĝia ĝenerala lernejo ofertas duonprofesian edukadon sur la kampoj ĵazo kaj ĵazparencaj stiloj.
* ĝia altlerneja sekcio ebligas akiri per trijara studo bakalaŭron kaj per sekva dujara studo magistron en la fakoj ĵazinstruo, prezentado aŭ aranĝado aŭ respektive kompozicio.

## Historio 
En 1967 la Svisa Ĵazlernejo ekestis laŭ iniciato de la Bernaj muzikistoj Heinz Bigler kaj Tony Hostettler. Komence la kooperativa detalkomerca vendejaro Coop subtenis la lernejon. Per Joe Haider, Isla Eckinger kaj Peter Giger komence muzikistoj el la ĉirkaŭaĵo de Bigler kunlaboris kiel kromaj instruistoj. La Svisa Ĵazlernejo estis sukcesa kaj baldaŭ transpaŝis la eblojn de Coop. En 1972 la Svisa Ĵazlernejo do fariĝis memstara edukejo, kiun subtenis la urbo kaj la kantono Berno. La lernejo nun dividiĝis en la du sekciojn ĝenerala lernejo kaj profesilernejo. Ekde 1998 la profesilernejo estis subordigita al la fako muziko de la tiam novfondita Altlernejo por Muziko kaj Teatro resp. de la Altlernejo de la Artoj Berno, kiel ĝi nomiĝis ekde 2003.

Post Bigler Vince Benedetti (1975), Fritz Pauer (1982), Joe Haider (1984) kaj George Robert (1995) direktis la lernejon. En 2006 ekoficis la nuna estrino Valérie Portmann.

Ekde 1989 Bert Joris estas trumpetinstruisto ĉe la Svisa Ĵazlernejo, kies bandegon li estras.

## Literaturo 
* Ulrich Roth *Swiss Jazz School in Bern feiert ihr 40-jähriges Bestehen* Jazz Podium 2/2008, S. 30

## Eksteraj ligiloj 
* Hejmpaĝo

Kategorio:Altlernejoj en Svislando
Kategorio:Ĵazo
Ĵazpremio

**Ĵazpremio** estas distingo por eksterkutimaj atingoj sur la kampo de ĵazo aŭ subtena premio por la evoluo de pli junaj ĵazmuzikistoj.

## Superrigardo 
Je Grammy Award ekzistas sekcio por ĵazo. Ankaŭ la germana muzikpremio *Echo* havis ĝis 2009 sekcion por ĵazo, kiu ekde 2010 estas disdonata kiel memstara ECHO Jazz. Plej avidataj estas en ĵazo la recenzistaj kaj legantaraj enketoj de la revuo Down Beat, kiuj ankaŭ estas fakigitaj laŭ instrumentoj.

La internacia Premio Jazzpar, ĝis 2004 ĉiujare disdonata en Danujo, estis per sia premiosumo de 200.000 danaj kronoj, la multaj koncertoj kaj la inkluzivitaj sondiskoproduktadoj la plej grava ĵazpremio. La plej alta oficiala distingo en la Usono estas la premio de la fondaĵo NEA.

Kelkaj gravaj eŭropaj ĵazpremioj nomiĝas laŭ famuloj el la ĵazmuziko – ekz. en Aŭstrujo laŭ Hans Koller, en Germanujo laŭ Albert Mangelsdorff, en Nederlando laŭ Boy Edgar kaj Charlie Parker, en Francujo la premioj de la Ĵazakademio nomiĝas laŭ Django Reinhardt kaj Martial Solal same kiel laŭ Bobby Jaspar kaj Boris Vian. La premio *Django d’Or* ankaŭ nomita laŭ Django Reinhardt ekzistas intertempe por Francujo, Belgujo, Danujo, Italujo kaj Svedujo.

Kategorio:Muzikaj premioj
Kuba Komunisma Partio

eta|200px|Raúl Castro, ĉefgvidanto de la partio
La **Kuba Komunisma Partio** () estas la nura laŭleĝa politika partio de Kubo, fondita la 3-an de oktobro 1965.

La artikolo 5 de la Kuba Konstitucio ĝin difinas kiel la «*avangardo organizita de la kuba nacio, supera gvidanta forto de la socio kaj la Ŝtato, kiu organizas kaj orientigas la komunajn penojn al la altaj celoj konstrui la socialismon kaj la avanco de la komunimsa socio*».

Gvidilo de la Kastrisma revolucio, ĝiaj partianoj konsideras ĝin kiel la heredanto de la *heroaj revoluciaj tradicioj de la kuba popolo, kontraŭ la hispana koloniismo kaj kontraŭ la novkoloniismo imperiisma de Usono*, kaj sin proklamas posteulo de la *Kuba Revolucia Partio* (kiun José Martí fondis en 1892 por batali por la sendependeco de Kubo disde Hispanio) kaj de la *Unua Komunisma Partio*' (fondita de Julio Antonio Mella kaj Carlos Baliño).

La emblemo de la partio estas la nacia flago kaj la logotipo ene de rektangulo kun ruĝaj bordoj, kiu bildigas du flagojn super brakoj kaj armiloj prenataj de la popolo: unu flago estas ruĝa, simbolo de la proletaro kaj la komunisma karaktero de la Partio kaj la ŝtato, kaj la kuba flago, simbolo de la patrio, kaj sur la nigro aperas la mallongigoj PCC (Partido Comunista de Cuba), en ruĝa koloro ĉirkaŭata de blanko.

La 4-an de oktobro 1965, ekcirkulis la unuan numeron de la gazeto *Granma*, kiu estas la oficiala organo de la Centra Komitato de la KKP. La prezidento de la Partio, aŭ Unua Sekretario, estas Raúl Castro. Dum multaj jaroj tiu posteno estis de Fidel Castro.

La Unio de Junuloj Komunistaj de Kubo, hispane *Unión de Jóvenes Comunistas*, estas la ŝtata komunisma junulara organizaĵo de la kariba ŝtato Kubo.

## Anoj
* Miguel Díaz-Canel

## Eksteraj ligiloj 
* Oficiala retpaĝo de la Kuba Komunisma Partio 
* "Granma" nacia varsio, de la KKP.
* "Granma" internacia versio, de la KKP.
* Teoriisma revuo *Cuba Socialista*, de la KKP.

## Referencoj 
Kategorio:Kuba Revolucio
Kategorio:Kubaj politikaj partioj
Komitato por Defendado de la Revolucio

eta|Emblemo de la KDR-oj.
La **Komitatoj por Defendado de la Revolucio** (hispane *Comités de Defensa de la Revolución*) estis fonditaj la 28-an de septembro 1960, en Havano, por la kolektiva prizorgado antaŭ la eksterlanda enmiksiĝo kaj la kontraŭrevolucia agado.

La inaŭguro de la KDR-oj okazis en publika evento antaŭ la Prezidenta Palaco, nuna Muzeo de la Revolucio), gvidata de Fidel Castro.

Ĝia strukturo estas centralizita; ĉiu dombloko havas sian KDR-on, kaj la prezidentoj de ĉiu KDR kreas la KDRon de la kvartalo, la provinco kaj la nacio. Je nacia skalo la gvidaj organismoj estas: la Kongreso, la Direktorio kaj la Plenuma Sekretariato. Ĝi havas 7 600 000 anojn, civitanoj pli aĝaj ol 14 jaroj.

La kritikantoj de la komunisma sistemo opinias ke la strukturo de la KDR-oj estas regata de la ŝtato kiu celas regi sur la vivo kaj publikaj kaj privata de la personoj kaj ĉiuj najbaroj. Ili ankaŭ estis kritikataj de grupoj pledantoj de la homaj rajtoj pro la enmiksiĝo en fifamaj manifestacioj kiuj inkluzivas timigon, violenton kaj kelkfoje eĉ fizikan agreson kontraŭ la tiel nomataj "kontraŭrevolucianoj", aŭ "malamikoj de la Revolucio".

## Eksteraj ligiloj 
* Komitato por Defendado de la Revolucio 

## Referencoj 
Kategorio:Politiko de Kubo
Life (magazino)

***Life***  - angle: "vivo" - estis la nomo de du konataj anglalingvaj magazinoj el Usono.

## Unua eldono: 1883 ĝis 1930-aj jaroj 
eta|maldekstra|230px|titolbildo de la unua magazino "Life" el 1914
La unua *Life Magazine* fondiĝis en 1883 fare de *John Ames Mitchell* kaj eldoniĝis ĉiusemajne de la firmao *Life Publishing Company* el Manhatano, Novjorko. Ĝi konatis pro amuzaj bildstrioj, titolpaĝaj bildoj de malmulte vestitaj knabinoj, humuraj komentoj kaj detalaj recenzoj de teatraĵoj kaj kinfilmoj.

## Dua eldono: 1936 ĝis 2000 
La pli konata *Life Magazine* estis magazino pri fotoĵurnalismo, kiun en 1936 Novjorke fondis *Henry Luce*, post kiam aĉetis la rajton pluuzi la magazinan nomon. Karakteriza elemento de la nova magazino estis - tiutempe novstilaj - grandformataj fotaj raportoj de pluraj magazinaj paĝoj. Inter la elstaraj fotistoj kiuj laboris por la magazino estas ekzemple *Margaret Bourke-White*, *Horace Bristol*, *Alfred Eisenstaedt*, *Andreas Feininger* (1943–1962), *Philippe Halsman*, *Carl Mydans*, *W. Eugene Smith* kaj *Tony Vaccaro*.

Tiu fotoĵurnalisma magazino ĝis la jaro 1972 eldoniĝis ĉiusemajne, nur neregule aperis inter la jaroj 1972 kaj 1978, kaj ekde oktobro 1978 aperis ĉiumonate. Semajna eldono *Life in Time of War* ("vivo en epoko de milito") dum unu monato aperis dum la Golfa Milito.

En 2000 la regulaj aperoj ĉesis, kaj en 2004 ankoraŭ publikiĝis ses specialaj eldonoj. La malfondiĝo de la magazino respegulas la signifoperdon de magazina fotoĵurnalismo kompare al la aktuala televida raportado, kaj ankaŭ kompare al novaj informaj kanaloj interretaj.

## 2008 
Per kunlaboro kun la retejo Google ankaŭ post la malfondiĝo de la magazino rete daŭre atingeblas dek milonoj da magazinaj fotoj. La firmao Google por tio kreis propran portalon.

## Eksteraj ligiloj 
* retejo de la eksa magazino *Life* 
* Google-bildoserĉo en la magazinaj fotoarkivoj 
* eldonoj en la retejo *Google-libroj*

## Notoj 
Kategorio:Usonaj gazetoj
Kategorio:Anglalingvaj gazetoj
Nigra Printempo

eta|dekstra|Partoprenantoj en Manifestacio antaŭ la Ambasadejo de Kubo en Madrido (2010) por la liberigado de la disidentoj de la Nigra Printempo tenante afiŝojn kun iliaj nomoj.
eta|dekstra|
La **Nigra Printempo de Kubo** (hispane: *Primavera Negra de Cuba*) estas la nomo kiun ricevis la serio de arestoj kontraŭ opozicianoj de la regado de Fidel Castro okazintaj en la printempo de 2003. La grupo ankaŭ estas konata de la disidentoj kiel **grupo de la 75** malliberigitoj kondamnitaj en la nigra printempo de 2003.

En tiu jaro, dum regado de Fidel Castro, estis arestitaj multaj disidentoj inter kiuj troviĝis kuracistoj, sendependaj bibliotekistoj, aktivistoj por la demokratio kaj la homaj rajtoj, kaj ĵurnalistoj, kiuj estis submetitaj al urĝaj juĝoj.

La aplikitaj kondamnoj al ĉi tiuj procezoj baziĝis sur la Leĝo N-ro.88 pri la Protekto de la nacia sendependeco kaj la ekonomio de Kubo, pli konata inter la disidentoj kiel Leĝo Buŝoŝtopilo. La arestitoj estis akuzitaj je agado kontraŭ la nacia protektado de la nacia sendependeco kaj ekonomio de Kubo kaj je agoj kontraŭ la sendependeco kaj stabileco de la teritorio.

La registaroj de la Eŭropa Unio, la papo Johano Paŭlo la 2-a, organizoj defendantoj de la homaj rajtoj, kiel Human Rights Watch, Raportistoj sen limoj aŭ Amnestio Internacia kaj intelektuloj kaj artistoj kondamnis tiujn arestojn.

Ĉi tiu agado, laŭ la Blankevestitaj Damoj estis la respondo de la ŝtato al la akceliĝo kaj kresko de la opozicio en la insulo, kiel la sendependa revuo De Cuba kiun lanĉis Raúl Rivero kaj Ricardo González aŭ la projekto je politika reformo konata kiel Projekto Varela.

En la lastaj tri jaroj, dum regado de la nova prezidanto, Raúl Castro, kaj per interveno kaj perado de la Romkatolika Eklezio de Kubo kaj la registaro de Hispanio, ĉiuj malliberigitoj de la Nigra Printempo estis liberigitaj kaj akceptitaj en Usono kaj Hispanio. Opozicianoj diras ke la malliberigitoj estis devigitaj forlasi la landon kiel kondiĉo por la liberigado. La organizo *Blankevestitaj Damoj* estiĝis inter inoj kies familianoj troviĝis en la grupo de la 75 enkarcerigitoj por postuli la liberecon.

## Referencoj 
Kategorio:Politiko de Kubo
Tibor Bitskey

**Tibor BITSKEY** [biĉkei], hungare **Bitskey Tibor** estis elstara hungara aktoro.

Tibor Bitskey naskiĝis la 20-an de septembro 1929 en Rákoskeresztúr kaj mortis .

## Biografio 
Tibor Bitskey finis la aktoran akademion en Budapeŝto en 1953. Poste li apartenis al trupo de Nacia Teatro (Budapeŝto), baldaŭe li ludis ankaŭ en aliaj ĉefurbaj teatroj. Li ricevis premion Kossuth en 2000 kaj ankaŭ aliajn premiojn.

## Roloj (elekto) 
* 34 filmoj inter 1952-2009, ekzemple *Semmelweis* (Ignaz Semmelweis), 1952; Mór Jókai: *A kőszívű ember fiai* (Filoj de l' ŝtonkora homo), 1964; *Honfoglalás* (Patrujokupo), 1996
* 20 televiziaj filmoj inter 1967-2002, ekzemple *Tizennégy vértanú* (Dek kvar martiroj), 1970; Kálmán Mikszáth: La nigra urbo (filmo), 1971; *Linda*, serio, 1986
* diversaj teatraĵoj, ekzemple William Shakespeare: Reĝo Lear, Julius Ceasar, Romeo kaj Julieta; József Katona: *Bánk bán* (Banuso Bánk); János Garay: *Háry János* (Johano Háry); Imre Madách: *Az ember tragédiája* (La tragedio de l' homo); Petőfi: *Az apostol* (La apostolo); Lajos Mesterházi: *Pesti emberek* (Peŝtaj homoj); Gyula Illyés: *Fáklyaláng* (Flamotorĉo); Ferenc Molnár: *Liliom* (Lilio)

## Fontoj 
* Hungara Vikipedio

Kategorio:Hungaraj aktoroj
4634 Shibuya

'*4634 *Shibuya''''' estas asteroido de la asteroida zono.

## Malkovro 
Ĝi estis malkovrita la  de la japanaj astronomoj Masaru Inoue kaj Osamu Muramatsu elde Kobuĉisava.

## Nomo 
Ĝi ŝuldas sian nomon al la kvartalo Ŝibuja, unu el la 23 specialaj kvartaloj de Tokio, en kiu estas koncerta domo, teatroj, artaj muzeoj, la Planetario kaj Astronomia Muzeo Gotoh.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Osamu Muramatsu
Kategorio:Malkovrita de Masaru Inoue
Kategorio:Astronomiaj objektoj malkovritaj en 1988
Barrolândia

**Barrolândia** estas municipo en la brazila subŝtato Tokantinso, kiu havis 5.349 loĝantojn en 2010 .

## Vidu ankaŭ  
* Municipoj de Tokantinso

## Referencoj 
Kategorio:Municipoj de Tokantinso
Nkongsamba

**Nkongsamba** estas grandurbo kaj diocezo en Kameruno.

## Bazaj informoj 
* Koordinatoj: 
* Areo: &nbsp;km²
* Loĝantaro: 131.119 en 2010
* Supermara alteco: 826 m
* Horzono: UTC + 1

eta|maldekstra|250px|situo de Nkongsamba en Kameruno

## Geografio 
Nkongsamba situas laŭ bordoj de rivero Ngam sur 7 montetoj inter 3 montoj en okcidenta parto de la lando. Douala troviĝas 145, Yaounde 370 km.

## Historio 
* La germanoj konstruis ĉi tie vojon, fervojon kaj telegrafon en 1911, kiu kunportis evoluon. Komence de la 1-a mondmilito la britoj okupis la urbon kaj en 1916 transdonis ĝin al la francoj. En 1923  fariĝis administra centro.

## Ekonomio 
Nkongsamba estas centro de terkultivado de palmoleoj, bananoj kaj kafoj, piproj, kakaoj kaj ananasoj. Oni okupiĝas ankaŭ pri bierofaradoj kaj bazaradoj.

## Trafiko 
En Nkongsamba estas finstacio de la 172 km fervoja linio de Douala. Krome la urbo havas flughavenon kaj bonan aŭtoŝoseon.

## Klimato 
En Nkongsamba tropika klimato regas, sed la temperaturo estas pli freŝa pro la montoj.

## Vidindaĵoj 
* akvofalo 80 metrojn alta kaj du krateraj lagoj en la proksimeco
* katedralo

## Fontoj 
* Angla, germana, franca kaj rusa Vikipedioj
* Mapo 

Kategorio:Urboj de Kameruno
Zhao Wei

eta|Zhao Wei (2007)
**Zhao Wei** (12-an de marto 1976 en Wuhu, Anhui, Popola Respubliko Ĉinio) estas ĉina aktorino kaj kantistino.

## Biografio 
Zhao Wei estas la plej ŝatata aktorino en Ĉinio en komenco de la 21-a jarcento. Zhao atingis internacian konatecon per ludoj en "So close" kaj Shaolin Kickers. En 2003, ŝi ludis en *Warriors of Heaven and Earth* kaj "Verda Teo'. En 2008, ŝi ludis la rolon de la princino *Sun Shangksiang* en "Red Cliff" de John Woo.

## Filmaro 
* 1998: My Fair Princess (televida serio)
* 1999: Deja Vu
* 1999: My Fair Princess 2 (televida serio)
* 2000: *The Duel*
* 2001: Shaolin Kickers (*Shaolin Soccer*)
* 2001: Profound Love in Heavy Rain (televida serio)
* 2002: Chinese Odyssey 2002
* 2002: So close
* 2003: Green Tea
* 2003: My Dream Girl
* 2003: *Warriors of Heaven and Earth*
* 2003: Goddess of Mercy
* 2005: A Time to Love
* 2005: Moment in Peking (televida serio)
* 2006: The Postmodern Life of My Aunt
* 2006: Fast Track Love (televida serio)
* 2007: Thank You for Having Loved Me (televida serio)
* 2007: The Longest Night in Shanghai
* 2008: Red Cliff
* 2008: Painted Skin
* 2009: An Epic of a Woman (televida serio)
* 2009: Red Cliff II
* 2009: Founding of Nation
* 2009: Hua Mulan
* 2010: 14 Blades
* 2012: LOVE
* 2012: Painted SKin: The Resurrection
* 2013: So Young (Directorial Debut)
* 2014: Dearest
* 2015: Tiger Mom (televida serio)
* 2015: Hollywood Adventure
* 2015: Lost in Hong Kong
* 2015: Three

## Eksteraj ligiloj 
* internacia fanpaĝo  (ĉine/angle)

Kategorio:Ĉinaj aktoroj
Kategorio:Ĉinaj kantistoj
Kategorio:Ĉinaj vegetaranoj
Kategorio:Naskiĝintoj en Ĉinio
Strando Mayabeque

eta|dekstra|500ra|Vista de la Playa

La **Strando Mayabeque** (hispane "Playa Mayabeque") situas je 13 km de la centro de Melena del Sur; inter la Strandeto de Batabanó kaj Strando Rosario, sude de la provinco Mayabeque, en Kubo. Ĝiaj akvoj estas kotecaj kaj la lokanoj ĝin atribuas sanaj ecoj. Krom la strando, en ĝi troviĝas la elfluejo de la rivero Mayabeque kiu igas ĝin turisma allogaĵo.

Laŭ la historiistoj, estis en tiuj marbordoj kie unuafoje fondiĝis la urbo Havano en 1515 antaŭ la definitiva translokiĝo al la norda marbordo. Pro tiu probablaĵo, en la blazono de la urbeto Melena del Sur, aperas la latinlingva moto «HIC PRIMO HABANA CONDITA EST», t.e.: *Ĉi tie unuafoje estis fondita Havano*.

Kategorio:Melena del Sur
Mayabeque